text
stringlengths 4
210
|
---|
inshita shimo tulatemwo kusambilisha bantu abacenjela kabili abafyuma ukucila ukusambilisha abashasambilila nelyo kucenjela |
kabili nshita shimo tulasanga ubwafya mukusambilisha umwanakashi uwaba ne misango yakuilekelesha |
apo yesu alifundile abantu abamisango iyalekanalekana naifwe tatulingile ukusulo muntu nelyo umo |
paulo asambilishe abantu bamisango yonse |
timote akoseleshiwe ukusambilishako abantu na bambi ifinu asambilile umwine pakuti nabo basambilisheko bambi |
mukulekelesha |
tulingile ukulabelenga pamo no kusambilile cebo cilabushiku |
tupepe ukuti mupashi wa mushilo atwafwe ukumfwa ifintu lesa alelanda kuli ifwe pakuti tulondolole ku bantu bambi |
twilaba ukulaikala umweo uwalingana ne fintu tulesambilisha |
tulingile ukutantika bwino ifintu tuli no kusambilisha pamo no kushimikila pakuti tukoseleshe no kulisha bena kristu abalingile ukubombela lesa |
tulembeleni ifyo muletonkanya |
inkuta shimo tashitantika imilimo ya kushimikila pamo no kubila imbila nsuma |
balekela mupashi wa mushilo kubatungulula |
bambi nabo batantika fye amashina ya babomfi |
lelo kwaliba inkuta ishitantika amashina ya babomfi pamo ne mitwe ya masambililo nangu amalembo yantu bali no kubomfya |
bushe musango nshi imwe mubomfya kabili mulandu nshi muubomfesha |
bushe mucita shani nga muli no mulimo uucilile amaka yenu kabili nimwe fye mwishibe ifyakuubomba bwino |
natumone ifyo yesu wene acitile |
umulimo naukula nangu kuli ubulwani |
mu cipandwa icalenga bubuli apakupenda cimo nokufika ku cipandwa icalenga butatu apakupenda ikumi limo na fibili |
mwi buku lya kwa marko emo tumona ubukulu bwa bulwani bwa ba fariseyo ku mulimo yesu atendeke ukubomba |
lelo nangu cali ifyo ululumbi lwakwa shikulu yesu kristu lwaile lulekulilako |
amabumba yaleisa kuli wene ukufuma mu ncende shonse ishashingulwike icalo ca galilea pakuti bondapwe na yesu |
umulimo nao uwakundapa walikwete amaka icakuti panshita imo abwelele no kwikala mu bwato pakuti akonkanyepo umulimo wakushimikila imbila nsuma |
pa mulandu wakukula kwa mulimo wakwe calengele ukuti inshita ifike iyakuti yesu asonte abekumi na babili ukuba bakafwa wakwe |
ubuseko ukukwelela kwa cishinka ukwapwililika kuleto buseko ne nsansa |
ukucetekelwa abena kristu nangu ulukuta ulwakwata umutima wakwelela lulacetekelwa |
ukuipela ubwelelo kuti lyaba lisambililo kabili cakumwenako ku bantu abashatetekela |
eico kuti bwalenga umuntu ukuipela kuli shikulu |
ukukula kwa mupashi ubwelelelo kuti bwalenga umuntu nelyo lukuta ulwaelelwa ukwishiba icilubo cabo pakuti balombe ubwelelo |
ukupokelela imbila nsuma ni mu bwelelo emo twishibila imilimo iyo kristu abombele pa capindama |
ukulapila inshila yakwa lesa iye pusukilo pamo no bwelelo ku maka ya mupashi wa mushilo efilengo muntu nelyo lukuta ukushininwa pamulandu wa lubembu elyo kwaba ukulapila |
ni panuma ya kulapila ukufuma mu bwelelo elyo kuba ukwikalila no kubombela shikulu |
mu mapepo toteleni lesa pamulandu wa bwafya ubo ulukuta lwasangwamo ukwabula ukulaba ukuti fyonse fibombelako capamo kukuletako ubusuma ku batemwa lesa abaitwa ukulingana no |
kupanga kwakwe abena roma eight verse twenty eight |
kabili mwibukishe ukuti e nshila lesa akoseshamo ulukuta one abena tesalonika five eighteen |
fumyeni ubukali icilulo bucaibela icipya no kucila mwipata umuntu nelyo umo abena efese four twenty nine to thirty one ilyo mulebomba kuku cimfyo lubemba ulwaisa pa lukuta |
bushe ubwelelo bwalikwate cibwesha |
pakubala natumone fyafumine mu mulandu wakwa chande umulumendo uwaibile umupeto wa motoka elyo bamweleka |
chande alimwene cilubo cakwe |
chande aishibe pamulandu wa kuyebelela elyo no kwelelwa |
atwalilile ukuba umuntungwa kabili mu lupwa lwakwe |
atwalilile ukuba mwi bumba lya bantu |
ubwelelo kuti bwalenga umuntu ukupilibuka ukufuma ku mibele iibi |
ukukwata umutima wakwelela tacipelela fye pakusangamo ubusuma |
lelo calola mu kupashanya ukwangwa ukwali muli kristu no buntu kwakwa yesu uwali cibusa wa babembu |
ecalenga abena kristu pamo ne nkuta balingile ukusambilila ukukwata umutima wa kwelela |
iyi enshila yeka iingalenga abena kristu nelyo inkuta ukucetekela ukwelelwa imembu shabo |
tuleibukisha ukuti apashili ubwelelo amapepo tekuti yafike ku mulu |
nakuba ni balya abaimona ukwishiba ebalingile ukwafwa abashaishiba |
ukupekanya programme mu cilonganino |
muli natuleya number zero two slash two thousand and nine page seven pesamba mwali ilyashi limo ilyalelanda pa mulandu wakupekanya kwa programme mu filonganino |
programme musuma uwawama ni programme watantikwa amashina ya babomfi pamopene ne mitwe ya masambililo nangu amashimiko elyo na malembo yantu yali nokubomfiwa |
programme yaliwama pantu ilafwilisha kuli ulya aletungulula pamo nga chairman nangu speaker |
elyo kabili cilafwilisha na ku beni abaleisa ukwishiba bwino ubutantiko ifyo buli mu kulongana |
fimbi ifilonganino filabika nefipampa notice board apo bonse bafwile ukumona programme ya church ifyo ubutantiko buli |
tuli nokutwalilila ukulamilombelako |
kuli ba editor |
icantanshi ndemuposha mwishina lya mfumu yesu yesu kristu kalubula wesu |
posheni akabungwe kenu konse akemininako mu kulemba no kupekanya magazine uwitwa natuleya |
naposha ba obed mwape levy chibu frank kalombe marco vedder gabriel kabela elyo na bonse abo nashako |
tuli nokutwalilila ukulamilombelako kuli kabumba mukulu pakuti umulimo wakupekanya iyi magazine ya natuleya itwalilile ukwabula ukufilwa |
abantu bambi kuti bamona ukuti iyi magazine taiweme ni pamulandu wakuti tababelenga icipingo cakwa lesa mukulu |
nokumfwa ifyo calanda pamulandu wa kusabankanya icebo cakwa lesa mukubila imbila nsuma elyo na mukulemba amabuku ayali ngeli ilya natuleya |
matthew twenty eight eighteen to twenty umwine yesu kristu ewakonkomeshe pamulandu wakubila icebo ku basambi bakwe |
elyo ili buku lya natuleya te buku lya mapolitics awe li buku lyakutwafwa mu bwina kristu bwesu pamo pene ne filonganino ifili mupepi nefili ukutali |
abantu abengi pamo pene na bena kristu bamo batemwa ukuposa impiya ishingi mukushita amapepala ye lyashi lya calo pamo naba magazine ba calo umushaba ifya kwafwa nangu ubupususho |
kuli bonse mukwai natuleshita magazine ya natuleya nokubelengamo elyo nokwafwana mumasuko ayepushiwa |
muli ici ekutungilila bamunyinefwe elyo ne filonganino fyesu tekwikalilafye ukususha umo shacela awe |
ba editor lembeni kalata uyu muli magazine ikakonkapo |
mwinenuka mukucita ica wama |
lesa amupaale |
nangula ukutendeka kwa filonganino fya christian brethren mu zambia kuli ne myaka ukucila na pa mwanda umo |
cabulanda ukuti kunuma kwalifye intungulushi shesu shinono shaishibe bwino bwino ubukankala bwakubomba imilimo ya misepela |
ilelo fileyaluka |
imisepela iyingi mu ncende ishalekanalekana nayikwatila utubungwe twaiko |
limo limo ilakumana ne misepela imbi mukukoseleshanya nokusambilila ukufuma mu cebo cakwa lesa |
cilia bamumona elyo bati baleilinganya bwino bwino |
cilya joni afika alaeba cilumendo ati |
bushe iwe walishiba ukuti ine ne joni ncaya abantu batumpa nga iwe |
cilumendo aisaima aipusha joni bukalibukali ati walosha mwi iwe |
mukwai na kacona bakabepesha fye ku kwanguka joni aleka na ku ikofi pa cikumbi ca linso lya mulumendo na mbee |
cilumendo ayapona nga filya |
joni alailumba no kuilumba ati wankutika ne mwana wa mubemba calesa nook nafuma bonse tuli nkakashi |
ngo letwala amasange ulebwelelamo ne toloshi ku minwe ku bundebele |
cilumendo aisaima na pa menso napalubana ku mulopa icikumbi nacilepuka |
kwena nga filya batila umulume wa mbwa tafwa ku kuulu |
aposa ikofi joni asoola joni ukupoosa limbi kabili cilumendo ayapona ubuseneme |
apo pene na bakanyangu bafika babekata bonse babili |
bakanyangu ico baishibe joni balamwebaula fye abati |
yangu ba bowa ee kanshi na imwe kuti mwalacita shani ulubuli muno cintubwingi |
ala kuti mulelekelako aba bambi bakawayawaya |
nga kanshi cinshi calubana apa pene |
joni ati kwena shikulu mwitila bwalwa nakolwa |
nge fyo abengi banjishiba ubwalwa ine nwa fye panono ico naumina uyu mulumendo ipusheni umukashi wakwe uyu |
e wishibe ifyo bacilacita pano |
janet ati asoseko joni aleka na ku lupi ati fye janet pa menso na waa janet atala ashinguluka awa ne ndeleshi shawa na ku menso |
ala te pa kusebana kuli janet nici fye abasungu baleta bakaputula bamukati nga cayafishe no kushimika |
ilyo bakanyangu bapwa ukunashanasha joni umutima bamweba ukubwelelamo ku nganda janet wena banushalika abati |
iwe lolela kuno kwine pakuti umwina mobe umutima ufuuke tulekutwala panuma pantu nga mwaya nankwe alekuuma sana |